
Ehitusloa andmine (Süsiaugu tn 10) 

1. ASJAOLUD JA MENETLUSE KÄIK

21.04.2020 ehitisregistri elektroonilisse keskkonda laekus läbivaatamiseks ehitusloa taotlus  Süsiaugu tn 10 kinnistule üksikelamu püstitamiseks ja ehitusteatised piirde, vee- ja kanalisatsioonitoru rajamiseks koos ehitusprojektiga „Üksikelamu püstitamise ehitusprojekt 181_PP_Susiaugu10“, peaprojekteerija Olegta OÜ ning tasutud riigilõivu maksekorraldusega.
Süsiaugu tn 10 kinnistul kehtib Narva linn, Sivertsi linnaosa Süsiaugu kinnistutel detailplaneering kehtestatud 06.04.2006 Narva Linnavolikogu otsusega nr 60. 
21.04.2020 ehitisregistri  keskkonnas on genereeritud ehitusloa  eelnõu nr 2012271/11548, menetluse nr 212018 ning suunatud Arhitektuuri- ja Linnaplaneerimise Ametile, Päästeameti Ida päästekeskusele, AS-le Narva Vesi, OÜ-le VKG Elektrivõrgud kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

27.10.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

27.10.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, detailplaneeringule ning ehitisele ja ehitamisele esitatud nõuetele.
Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

3. OTSUS

Anda  ehitusluba A Süsiaugu tn 10 kinnistule üksikelamu püstitamiseks ja  piirde, vee- ja kanalisatsioonitoru rajamiseks vastavalt ehitusprojektile „Üksikelamu püstitamise ehitusprojekt 181_PP_v06_Susiaugu10“, peaprojekteerija Olegta OÜ.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

